Aartappelskyfies | SARIE
Aartappelskyfies	deur Barbara Joubert
(8 klein porsies)
1 kg pak bevrore aartappelskyfies
250 ml romerige mayonnaise, om voor te sit
Verhit die olie in ’n kastrol. Gooi een aartappelskyfie in die warm olie en as dit onmiddellik begin braai, is jou olie reg. Gooi nou al die aartappelskyfies (bevrore) in die olie. Dit sal dadelik afkoel, dis reg so. Los dit net so – moenie roer nie, jy sal die skyfies breek. Die skyfies sal stadig begin braai. Wanneer hulle bros word, kan jy hulle ’n ligte roer gee. Dreineer op kombuispapier en sit gesout voor in papierkeëls. SA’ner sterf toe lugballon val | Maroela Media
SA’ner sterf toe lugballon val
Foto: Christopher Michel Bron: news.com.au
ŉ Suid-Afrikaner is dood en 12 ander mense beseer toe ŉ warmlugballon Vrydag naby Luxor in Egipte geval het.
AFP berig ŉ beampte van die plaaslike departement van gesondheid het bevestig dat die oorledene ŉ Suid-Afrikaanse toeris is.
Volgens Egiptiese owerhede het die ballon ŉ besigtigingstoer met buitelandse toeriste onderneem toe dit naby Luxor in die suidelike deel van die land geval het. Beamptes het gesê sterk winde het veroorsaak dat die ballon van sy roete bo die stad se Farao tempels en grafte af gedwing is voordat dit geval het.
Meer besonderhede oor die nasionaliteite van die beseerdes was nie onmiddellik beskikbaar nie.
In 2016 het Egipte tydelik lugballonvlugte opgeskort nadat 22 Chinese toeriste geringe beserings opgedoen het toe die lugballon waarin hulle was geval het. Sedertdien word lugballonvlugte deur kameras gemonitor en is lugballonne verbied om hoër as 2 000 m te vlieg.